ET Euroopa Liidu Teataja C 228/8

Väikese muudatuse heakskiitmise taotluse avaldamine kooskõlas Euroopa Parlamendi ja nõukogu määruse (EL) nr 1151/2012 artikli 53 lõike 2 teise lõiguga

(2016/C 228/04)

Euroopa Komisjon on kõnealuse väikese muudatuse heaks kiitnud kooskõlas komisjoni delegeeritud määruse (EL) nr 664/2014 (1) artikli 6 lõike 2 kolmanda lõiguga.

VÄIKESE MUUDATUSE HEAKSKIITMISE TAOTLUS

Väikese muudatuse heakskiitmise taotlus kooskõlas Euroopa Parlamendi ja nõukogu määruse (EL) nr 1151/2012 (2) artikli 53 lõike 2 teise lõiguga

„BRISIGHELLA”

ELi nr: IT-PDO-0217 - 01379 – 2.10.2015

KPN ( X ) KGT ( ) GTT ( )

1. Ttaotlejate rühm ja õigustatud huvi

Consorzio Olio DOP „BRISIGHELLA”, Via Roma, 44 48013 Brisighella (RA) ITALIA Tel +39 054681103 – Faks +39 054681497 E-post: info@brisighelladop.it

2. Liikmesriik või kolmas riik

Itaalia

3. Tootespetsifikaadi osa, mida muutmine hõlmab

— ☒ Toote kirjeldus — ☐ Päritolutõend — ☒ Tootmismeetod — ☐ Seos piirkonnaga — ☒ Märgistus — ☒ Muu: pakendamine; siseriiklikke õigusakte käsitlevate viidete väljajätmine; sõnastuse „kontrollitud päritolunimetus” (denominazione di origine controllata) asendamine

4. Muudatus(t)e liik

— ☐ Registreeritud KPNi või KGT tootespetsifikaadi muudatus, mis ei ole oluline määruse (EL) nr 1151/2012 artikli 53 lõike 2 kolmanda lõigu kohaselt ja mis ei eelda avaldatud koonddokumendi muutmist. — ☐ Registreeritud KPNi või KGT tootespetsifikaadi muudatus, mis ei ole oluline määruse (EL) nr 1151/2012 artikli 53 lõike 2 kolmanda lõigu kohaselt ja mis eeldab avaldatud koonddokumendi muutmist. — ☒ Registreeritud KPNi või KGT tootespetsifikaadi muudatus, mis ei ole oluline määruse (EL) nr 1151/2012 artikli 53 lõike 2 kolmanda lõigu kohaselt ja mille kohta ei ole avaldatud koonddokumenti (või sellega võrdväärset). — ☐ Registreeritud GTT tootespetsifikaadi muudatus, mis on määruse (EL) nr 1151/2012 artikli 53 lõike 2 neljanda lõigu kohaselt väike.

5. Muudatus(ed)

Toote kirjeldus

Tootespetsifikaati on kohandatud vastavalt kehtivatele liidu õigusaktidele: kehtestatud on komisjoni määrusega (EÜ) nr 796/2002 (3) ettenähtud meetodi puhul kasutatavad tüüpiliste kirjeldavate omaduste mediaanid ja välja on jäetud eelmine analüüsimeetod, mis ei ole enam asjakohane. Toote omaduste määratlusi on seetõttu veidi muudetud ning täiendatud ja täpsustatud on registreerimistaotlusega koos esitatud tootespetsifikaadis kehtestatud määratlusi: selgete rohu ja/või värske köögivilja nüanssidega keskmisest kuni tugeva puuviljalisusega lõhna kirjeldavat sõnastust on muudetud järgmiselt: „keskmine kuni intensiivne oliivivilja lõhn (mediaan > 3), milles on segunenud artišoki aroom ning rohu- ja tomatilõhna nüansid”; maitse puhul on kehtiva tootespetsifikaadi sõnastust „kerge puuviljalisus ja kerge kuni keskmine vürtsikus” muudetud järgmiselt: „keskmine kuni tugev puuviljalisus (mediaan > 3), milles on keskmised kuni intensiivsed (mediaan > 3) mõruduse ja vürtsikuse nüansid”. Need lõhna ja maitse kirjeldused on sarnased selliste kirjeldustega, mis olid kehtestatud registreerimistaotlusega koos esitatud tootespetsifikaadis.

Lisaks on jäetud välja sõnastused:

— kehtivas tootespetsifikaadis kehtestatud kaaliumoleaadi/linoolahppe suhtarvu väärtus peab olema vahemikus 10–20: kaaliumoleaadi väärtuse vähendamine mõjutab vältimatult kõnealust suhtarvu;

— kampesterooli/stigmasterooli suhtarvu väärtused, mis peavad olema vahemikus 1,7–1,4 ning kampesterooli/delta-5-avenasterooli suhtarv peab olema vahemikus 0,25–0,60.

Kõnealused suhtarvud on kehtestatud õli päritolu tagamise parameetritena, aga tänapäeval selliste parameetritega kaitstud päritolunimetusega ekstra-neitsioliiviõli „Brisighella” päritolu ja kvaliteeti enam ei tagata.

K270 väärtust on vähendatud praeguses tootespetsifikaadis kehtivalt maksimumväärtuselt 1,60 (mis oli tegelikult viga) maksimumväärtuseni 0,20 vastavalt ekstra-neitsioliiviõli omadusi käsitlevale õigusaktile (määrus (EÜ) nr 796/2002, I lisa).

Kaaliumoleaadina väljendatud koguhappesust on vähendatud väärtuselt 0,5 % väärtuseni 0,3 %. Võttes arvesse, et kaitstud päritolunimetusega ekstra-neitsioliiviõli „Brisighella” kõnealune väärtus ei ületa kunagi 0,3 %, tehti see vähendamine optimaalse kvaliteedi säilitamise eesmärgil.

Samuti on lisatud nõutud minimaalne polüfenoolisisaldus ≥ 200 ppm (mg türosooli kg õli kohta), mis põhineb teaduslikel analüüsidel. Analüüside puhul kasutati ametlikku metoodikat „Determination of biophenols in olive oils by HPLC” (Oliiviõlis biofenoolide määramine kõrgefektiivse vedelikkromatograafia (HPLC) abil), mille on heaks kiitnud rahvusvaheline oliivinõukogu (COI/T. 20/Doc. nr 29).

Kaaliumoleaadisisaldust on vähendatud 75 %-lt 74 %-ni. Emilia Romagna maakonna ennetuse, keskkonna ja energia piirkondliku agentuuri (ARPA) aruandest ilmneb, et kliimamuutuste tõttu on viimastel aastatel temperatuur maakonnas tõusnud. Ajavahemikul 1987–2012 tõusis aasta keskmine temperatuur ligikaudu 0,07 °C aasta kohta, nii et ajavahemiku 1987–1996 aasta keskmine temperatuur 12,9 °C tõusis ajavahemikuks 2007–2012 temperatuurini 14,2 °C. Kui vaadelda suveperiood eraldi, siis on täheldatud temperatuur vahemikus 22,3–24 °C ja üle selle (25,6 °C 2012. aastal). Need muutused mõjutavad faase, mil oliivipuu viljades hakkab moodustuma õli ja biosünteesitakse rasvhappeid. Soe kliima soodustab rasvhapete desaturatsiooni, mille tulemusel linoolhappesisaldus suureneb ja kaaliumoleaadisisaldus väheneb. Kaitstud päritolunimetusega ekstra-neitsioliiviõli „Brisighella” kaaliumoleaadisisalduse piirmäära vähendamine ei tekitaks mingit pettuseohtu, sest muud näitajad jääksid samaks: tuleks rõhutada, et mis tahes muude õlide kui oliiviõliga segamine põhjustaks kaaliumoleaadisisalduse vähenemise, mis vältimatult tingiks õli koostise muutumise, aga seda ei juhtu vaid ühe protsendipunkti võrra vähendamise puhul.

Sõnaselge viide muude keemilis-füüsikaliste näitajate järgimisele, mida ELi õigusaktides konkreetselt tsiteeritud ei ole, jäetakse välja kui tarbetu, sest kõnealuseid näitajaid tuleb igal juhul järgida. Samuti on välja jäetud viide põllumajandus-, toiduaine- ja metsanduspoliitika ministeeriumile antud võimalusele lisada täiendavaid näitajaid, sest sellega osutatakse endistele riiklikele tavadele, mis enam ei kehti.

Kõik need muudatused on seotud (ja sedagi osaliselt) toote vähemoluliste omadustega. Enamikul juhtudel on need muudatused tehtud pärast seda, kui sektoris ajakohastati ELi õigusakte, mis võeti vastu pärast kaitstud päritolunimetuse „Brisighella” registreerimist. Isegi sel juhul, kui muudatused (vahemike väljajätmine, suurim happesus, kaaliumoleaadi protsendimäär, polüfenoolisisaldus) tehti tahtlikult, on muudatused seotud omadustega, mis vastavad oliivõli nõuetele üldiselt, aga ei ole eriomased kaitstud päritolunimetusega oliiviõlile „Brisighella”. Muudatused on seotud ka määruse (EL) nr 1151/2012 artikli 7 lõike 1 punkti f alapunktis i osutatud lingiga, nii et järelikult tuleks kõnealuseid muudatusi käsitada endiselt väikeste muudatustena määruse (EL) nr 1151/2012 artikli 53 lõike 2 kolmanda lõigu tähenduses.

Tootmismeetod

Tootespetsifikaadist on välja jäetud saagikoristuse võimaliku alguse kuupäev. Selle asemel on koristusaeg seotud aastaaegadega ning sellest tuleneva viljade küpsemise algusega. Registreerimistaotlusega koos esitatud tootespetsifikaadis on koristusaja alguskuupäevaks kehtestatud iga aasta 5. november. Seoses juba eespool viidatud kaaliumoleaadisisalduse muutmisega on täheldatud, et temperatuuri tõus selles maakonnas on pidevalt põhjustanud oliivide varasemat küpsemist, mistõttu saagikoristuse alguskuupäev 5. november on praegusel ajal liiga hiline. Taotluse registreerimise ajal oli see tõepoolest oliivide küpsemise algusaeg (aja jooksul vähenenud lubatud kõikumisega) senikaua, kuni tootjad olid kohustatud taotlema tootespetsifikaadi ajutist muudatust, mis algul oli küll ajutine, aga pärast püsiv.

Isegi käesoleval juhul, kui saagikoristuse algusaja kuupäeva on ettepoole nihutatud, tuleks seda käsitada väikese muudatusena, sest see ei mõjuta ühtegi määruse (EL) nr 1151/2012 artikli 53 lõikes 2 loetletud tingimust.

Märgistus

Nüüd on võimalik toote märgisel esitada kinnitus toote tervislikkuse kohta „oliivõlis sisalduvad polüfenoolid aitavad kaitsta vere lipiide oksüdatiivsete kahjustuste eest” – „tervislikkus saavutatakse 20 g oliiviõli päevase manustamisega” (selliste õlide puhul, mis sisaldavad vähemalt 5 g hüdroksütürosooli ja selle derivaate 20 g oliiviõli kohta, sest kaitstud päritolunimetusega oliiviõlil „Brisighella” on nõutavad omadused selle kinnituse tagamiseks. Kõnealune kinnitus kuulub määruses (EL) nr 432/2012 sätestatud kinnituste hulka ning seepärast võib seda kasutada üksnes kõnealuses määruses sätestatud tingimuste kohaselt.

Kuna ükski eespool nimetatud muudatustest ei kuulu määruse (EL) nr 1151/2012 artikli 53 lõikes 2 loetletud tingimuste hulka, tuleks neid käsitada väikeste muudatustena.

Muu

Registreerimise taotlemisel esitatud tootespetsifikaadis on nõutud, et kaitstud päritolunimetusega oliiviõli „Brisighella” müügieelseks pakendamiseks kasutatavad mahutid peavad olema tehtud tumedast klaasist ning grammides või milliliitrites väljendatud mahutavusega: 100, 250, 500, 750, 1 000, 1 500, 2 000 ja 5 000. Tehtud on muudatused seoses kasutatavate mahutite liigiga ja nüüd on lubatud ka metallist mahutid, ning grammides või milliliitrites väljendatud mahutavuse ja mahuti mis tahes kujuga, tingimusel et mahutavus ei ületa 5 l.

Viited ministri 4. novembri 1993. aasta otsusele nr 573 on välja jäetud, kuna need ei ole enam asjakohased.

Registreerimise taotlemiseks esitatud tootespetsifikaadis olid eksikombel sõnad „kontrollitud päritolunimetus”, mis on asendatud korrektse sõnastusega: „kaitstud päritolunimetus”.

Kuna ükski eespool nimetatud muudatustest ei kuulu määruse (EL) nr 1151/2012 artikli 53 lõikes 2 loetletud kategooriate hulka, tuleb neid käsitada väikeste muudatustena.

6. Ajakohastatud tootespetsifikaat (üksnes KPNI ja KGT puhul)

https://www.politicheagricole.it/flex/cm/pages/ServeBLOB.php/L/IT/IDPagina/3335

KOONDDOKUMENT

„BRISIGHELLA”

ELi nr: IT-PDO-0217 - 01379 – 2.10.2015

KPN ( X ) KGT ( )

1. Nimetus(ed)

„Brisighella”

2. Liikmesriik või kolmas riik

Itaalia

3. Põllumajandustoote või toidu kirjeldus

3.1. Toote liik

Klass 1.5. Õlid ja rasvad (või, margariin, õli jne)

3.2. Punktis 1 esitatud nimetusele vastava toote kirjeldus

Vabasse ringlusse lubatud kaitstud päritolunimetusega ekstra-neitsioliiviõli „Brisighella” peab olema järgmiste omadustega:

värvus: kuldselt veiklev smaragdroheline;

lõhn: keskmine kuni intensiivne oliivivilja (mediaan > 3) lõhn, milles on segunenud artišoki aroom ning rohu- ja tomatilõhna nüansid;

maitse: keskmine kuni tugev puuviljalisus (mediaan > 3), milles on keskmised kuni intensiivsed (mediaan > 3) mõruduse ja vürtsikuse nüansid;

koguhappesus kaaliumoleaadis massisuhtena: kuni 0,3 g 100 g õli kohta;

peroksiidarv: ≤ 13 meq O2v/kg

K232: ≤ 2,20;

K270: ≤ 0,20;

linoolhape: ≤ 8 %;

kaaliumoleaat: ≥ 73 %;

polüfenoolide minimaalne sisaldus: ≥ 200 ppm (mg türosooli kg õli kohta), mille kohta on tehtud teaduslikud analüüsid. Analüüside puhul kasutati ametlikku metoodikat „Determination of biophenols in olive oils by HPLC” (Oliiviõlis biofenoolide määramine kõrgefektiivse vedelikkromatograafia (HPLC) abil), mille on heaks kiitnud rahvusvaheline oliivinõukogu (COI/T. 20/Doc. nr 29).

3.3. Sööt (üksnes loomse päritoluga toodete puhul) ja tooraine (üksnes töödeldud toodete puhul)

Kaitstud päritolunimetusega toode „Brisighella” peab olema toodetud sordi „Nostrana di Brisighella” oliividest, mis peavad oliivisalu puudest moodustama vähemalt 90 %. Oliivisalus võib olla ka teiste sortide puid, tingimusel et neid ole üle 10 %.

3.4. Täpsustage tootmise erietapid, mis peavad toimuma määratletud geograafilises piirkonnas

Tootmisprotsessi kõik eri etapid (mullaharimine, koristamine ja oliivide pressimine) peavad toimuma määratletud geograafilises piirkonnas.

3.5. Sellise toote viilutamise, riivimise, pakendamise jm erieeskirjad, millele registreeritud nimetus viitab

Selleks et säilitada toote erilisi omadusi kõigis tootmisetappides ja tagada õli kvaliteedi säilimine, tuleb ekstra-neitsioliiviõli „Brisighella” villida või pakendada tootespetsifikaadi artiklis 3 kirjeldatud tootmispiirkonnas. Vabasse ringlusse lubamiseks peab ekstra-neitsioliiviõli „Brisighella” olema pakendatud kuni 5 l mahutavasse tumedast klaasist või metallist mahutisse.

3.6. Sellise toote märgistamise erieeskirjad, millele registreeritud nimetus viitab

Kaitstud päritolunimetus „Brisighella” peab olema märgisel esitatud selgelt ja kustutamatute tähtedega, märgise värviga selges kontrastis olevas värvigammas ning eristuma muudest märgisel olevatest viidetest. Märgisel peab olema esitatud õli valmistamiseks kasutatud oliivide tootmisaasta.

Põllumajandusettevõtte, mõisa või talu nime, samuti viidet tootmispiirkonnas asuvas põllumajandusettevõttes või oliivikasvatusega tegelevate põllumajandusettevõtete ühenduses toimunud pakendamisele on lubatud kasutada ainult siis, kui toode on saadud üksnes asjaomasele põllumajandusettevõttele kuuluvate oliivisalude oliividest ning oliiviõli on ekstraheeritud ja pakendatud nimetatud põllumajandusettevõttes.

4. Geograafilise piirkonna täpne määratlus

Kaitstud päritolunimetusega ekstra-neitsioliiviõli „Brisighella” tootmiseks kasutatavad oliivid peavad olema kasvanud Ravenna ja Forli provintsis, mille tingimused sobivad tootespetsifikaadis kehtestatud omaduste ja kvaliteediga oliivõli tootmiseks.

Määratletud geograafiline piirkond hõlmab kommuunide Brisighella, Faenza, Riolo Terme, Casola Valsenio ja Modigliana kogu territooriumi või osa sellest.

5. Seos geograafilise piirkonnaga

Määratletud geograafilise piirkonna mõju kaitstud päritolunimetusega ekstra-neitsioliiviõli „Brisighella” tootmisele on oluline. Selles piirkonnas võimaldab oliivikasvatusega tegelemist kaks peamist asjaolu.

1. Lõunas sooja õhu sissevool orgudesse (kuna see on Apenniini mäeaheliku madalaim koht võrreldes väljaspool kaitstud päritolunimetusega toote tootmispiirkonda asuvate paikadega) hajutab orgudes moodustuvat udu väljaspool kaitstud päritolunimetusega toote tootmispiirkonda asuvate tasandike suunas.

2. Romagnola lubjakivisooni kriidikaljuahelikuga (La Vena dei Gessi Romagnola) poolitatud kaitstud päritolunimetusega toote tootmispiirkonna geoloogiliste ja pedoloogiliste omaduste tõttu väheneb suvel sinna kogunenud kuumus vähehaaval talve saabudes.

Tänu kõnealustele aspektidele kasvavad oliivid seal väga hästi, eelkõige sellised kohalikud kultivarid nagu sorti „Nostrana di Brisighella” kuuluvad oliivid, mis moodustavad 90 % kaitstud päritolunimetusega ekstra-oliiviõli „Brisighella” toomiseks kasutatavatest oliividest.

Sellest sordist tulenevad toote ainulaadsed omadused, kuna tegemist on kohaliku oliivisordiga, mis moodustab 90 % kaitstud päritolunimetusega toote „Brisighella” tootmiseks kasutatavatest sortidest.

Brisighella piirkonna oliivikasvatajad on suutnud leida selle oliivisordi niisuguseid omadusi, mis võimaldavad neil varustada tarbijaid suurepärase tootega.

Kaitstud päritolunimetusega ekstra-neitsioliiviõlil „Brisighella” on kõnealused omadused tänu tugevale seosele geograafilise piirkonna ja kohaliku valdava oliivikultivariga („Nostrana di Brisighella”), viimane on kohandanud oma iseloomulikud fenoloogilised omadused sajandite jooksul, et oliivkasvatuseks sobiva ala piiri peal asuva oliivikasvatuspiirkonna tingimustes vastu pidada.

Viide tootespetsifikaadi avaldamisele

(Viidatud määruse artikli 6 lõike 1 teine lõik)

Tootespetsifikaadi konsolideeritud tekst on kättesaadav: http://www.politicheagricole.it/flex/cm/pages/ServeBLOB.php/L/IT/IDPagina/3335

või:

otse põllumajandus-, toiduaine- ja metsanduspoliitika ministeeriumi avalehel (www.politicheagricole.it), klõpsates linki „Prodotti DOP IGP” [KPNiga ja KGTga tooted] (ekraani ülemises paremas osas), seejärel linki „Prodotti DOP IGP STG” [KPNiga, KGTga tooted ja GTTd] (ekraani vasakus ääres) ja lõpuks linki „Disciplinari di Produzione all’esame dell’UE”[„ELile hindamiseks esitatud spetsifikaadid”].

(1) ELT L 179, 19.6.2014, lk 17.

(2) ELT L 343, 14.12.2012, lk 1.

(3) ELT L 128, 15.5.2002, lk 8.